cyanic-selkie/wikianc huggingface dataset:
నందపహాడ్ (కుభీర్)
సమాచార, రవాణా సౌకర్యాలు
వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. శాసనసభ పోలింగ్ కేంద్రం గ్రామం నుండి 5 కి.మీ.లోపు దూరంలో ఉంది. అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నందపహాడ్లో భూ వినియోగం కింది విధంగా ఉంది:
ఉత్పత్తి
నందపహాడ్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి
అడవి కాచిన వెన్నెల
అడవి కాచిన వెన్నెల 2014లో విడుదలైన తెలుగు సినిమా. మూన్ లైట్ డ్రీమ్స్ బ్యానర్ పై అక్కి విశ్వనాధరెడ్డి నిర్మించి దర్శకత్వం వహించిన ఈ సినిమాలో అరవింద్ కృష్ణ, మీనాక్షి దీక్షిత్, పూజా రామచంద్రన్ హీరో హీరోయిన్లుగా నటించారు. ఈ సినిమా 30 మే 2014లో విడుదలైంది.
మూలాలు
వర్గం:2014 సినిమాలు వర్గం:2014 తెలుగు సినిమాలు
ఆశా భోస్లే
ఆశా భోస్లే (జననం: 1933 సెప్టెంబరు 8) బాలీవుడ్ గాయని. 1943లో ప్రారంభమైన ఆమె ప్రస్థానం సుమారు అరవయ్యేళ్ళ పాటు అప్రతిహతంగా సాగింది. ఈ కాలంలో ఆమె 1000 బాలీవుడ్ సినిమాల్లో పాటలు పాడింది. మరో గాయనియైన లతా మంగేష్కర్కు సోదరి.
సినిమా సంగీతం, పాప్ సంగీతం, గజల్స్, భజన పాటలతోపాటు భారత సాంప్రదాయ సంగీతం, జానపదాలు, ఖవ్వాలీ పాటలను పాడటంలో సిద్ధహస్తురాలు.
బాల్యం
ఆశా భోస్లే మహారాష్ట్రకు చెందిన సాంగ్లి లోని గోర్ అనే చిన్న కుగ్రామంలో ఒక సంగీత కుటుంబంలో జన్మించింది. ఆమె తండ్రి దీనానాథ్ మంగేష్కర్ నటుడు, గాయకుడు. తల్లి శేవంతి మంగేష్కర్. ఆమెకు సోదరిమణులు లతా మంగేష్కర్, ఉషా మంగేష్కర్, మీనా ఖాదికర్, సోదరుడు హృదయనాథ్ మంగేష్కర్ ఉన్నారు.
ఫిలిం ఫేర్ అవార్డ్లు
ఏడు సార్లు ఫిలిం ఫేర్ ఉత్తమ నేపధ్య గాయని అవార్డులు, 18 సార్లు నామినేషన్లు
జాతీయ ఫిలిం అవార్డ్లు
రెండు సార్లు జాతీయ ఉత్తమ నేపధ్య గాయని అవార్డులు గెలుచుకుంది :
IIFA అవార్డు
బెస్ట్ ఫిమేల్ ప్లేబాక్ సింగర్
బాహ్య లంకెలు
వర్గం:భారతీయ మహిళా గాయకులు వర్గం:1933 జననాలు వర్గం:జీవిస్తున్న ప్రజలు వర్గం:100 బి.బి.సి మహిళలు వర్గం:భారతీయ గజల్ గాయకులు
పూరీ జగన్నాథ్ టూరింగ్ టాకీస్
పూరీ జగన్నాథ్ టూరింగ్ టాకీస్, తెలుగు సినీ నిర్మాణ సంస్థ. సినీ దర్శకుడు పూరీ జగన్నాథ్ 2013లో హైదరాబాదు లో ఈ సంస్థను స్థాపించాడు. ఈ సంస్థ ద్వారా తొలిసారిగా 2014లో నితిన్, అదా శర్మ జంటగా హార్ట్ అటాక్ సినిమా రూపొందించబడింది.
ఇతర లంకెలు
వర్గం:సినీ నిర్మాణ సంస్థలు వర్గం:2013 స్థాపితాలు
సింహ (2010)
వర్గం:విలీనం నుండి దారిమార్పు తరగతి వ్యాసాలు
పెరిస్కోప్
[[Image:Handheld periscope.png|thumb|100px|left|Military handheld periscope optical
design. 1 - Eyepiece 2 - Diagonal prism 3 - Handle 4 - 6 - Erecting lenses 5 - Periscope tube 7 - Field lens 8 - Lens 9 - Head diagonal prism 10 - Window]]
నేత్ర స్థాయికి పైన గల అంశాలను వీక్షించేందుకు పెరిస్కోప్ సహకరిస్తుంది.
ది అటార్నీ
ది అటార్నీ 2013లో యాంగ్ వూ-సక్ దర్శకత్వంలో విడుదలైన దక్షిణ కొరియా చిత్రం. 1981లో జరిగిన బర్మిమ్ కేసు ఆధారంగా రూపొందించిన ఈ చిత్రంలో సాంగ్ కాంగ్ హో, కిమ్ యంగ్-ఆ, ఓహ్ దల్-సు, ఇమ్ సి-వాన్, క్వాక్ డూ-వాన్ తదితరులు నటించారు.
ఇతర లంకెలు
వర్గం:2013 సినిమాలు వర్గం:దక్షిణ కొరియా వర్గం:కొరియన్ భాష వర్గం:కొరియన్ సినిమాలు
గాంధీ టోపీ
కుడి|thumb|[[జవాహర్ లాల్ నెహ్రూ|నెహ్రూ జీవితం, 1950 లలో విడుదలైన పోస్టర్, 1929-1955లో గాంధీ టోపీ ధరించినట్లు చూపిస్తుంది]] గాంధీ టోపీ ( गांधी टोपी ) తెలుపు రంగు గల  సైడ్‌క్యాప్. దీని ముందు, వెనుక వైపు వెడల్పు అయిన పట్టీ కలిగి ఉంటుంది. ఇది ఖద్దరుతో తయారు చేయబడి ఉంటుంది. భారత స్వాతంత్ర్య ఉద్యమ సమయంలో దాని ఉపయోగాన్ని మొదటిసారిగా ప్రాచుర్యం లోకి తెచ్చిన భారత స్వాతంత్ర్యోద్యమ నాయకుడు మహాత్మా గాంధీ. అందువలన అతని పేరు మీద దీనికి ఈ పేరు వచ్చింది. దీనిని భారత స్వాతంత్ర్యోద్యమంలో పాల్గొన్న  కార్యకర్తలు సాధారణంగా ధరించేవారు. స్వాంత్రంత్ర్యం సిద్దించిన తరువాత కూడా రాజకీయ నాయకులు, రాజకీయ పార్టీలకు చెందిన కార్యకర్తలు ఈ టోపీని సంప్రదాయ దుస్తులతో పాటు ధరించడం ఒక చిహ్నంగా మారింది.
రాజకీయ నాయకులు, రాజకీయ కార్యకర్తలు దీనిని స్వతంత్ర భారతదేశంలో ధరించడం ఒక చిహ్నంగా ఉన్న సాంప్రదాయంగా  మారింది.
మూలం
కుడి|thumb|1920 లో "గాంధీ టోపీ" ధరించిన [[మహాత్మా గాంధీ యొక్క అరుదైన ఛాయాచిత్రం]] 1918-1921లో మొదటి సహాయ నిరాకరణోద్యమం లో భారతదేశంలో గాంధీ టోపీ ఉద్భవించింది. ఇది గాంధీచే ప్రాచుర్యం పొందిన ప్రామాణిక కాంగ్రెస్ దుస్తులుగా మారిపోయింది. 1921 లో బ్రిటిష్ ప్రభుత్వం గాంధీ టోపీని ఉపయోగించడాన్ని నిషేధించడానికి ప్రయత్నించింది. 1920–21 మధ్య కాలంలో గాంధీ ఒకటి లేదా రెండు సంవత్సరాలు మాత్రమే టోపీ ధరించారు.
దేశంలో స్వయంగా నూలు వడికి తయారుచేసిన ఖాదీ తో తయారైన భారతీయుల దుస్తులతో పాటు ఈ గాంధీటోపీ ధరించడం అనేది దేశంలో సాంస్కృతిక అభిమానం, స్వదేశీ వస్తువుల వాడకం (ఐరోపాలో తయారుచేసిన విదేశీ వస్తువుల వ్యతిరేకంగా), స్వావలంబన, భారత గ్రామీణ ప్రజలలో సంఘీభావం వంటి అంశాలలో గాంధీజీ ఇచ్చే సందేశానికి గుర్తుగా మారింది. గాంధీజీ అనుచరులకు, భారత జాతీయ కాంగ్రెస్ లోని సభ్యులకు ఈ టోపీ ధరించడం అనేది సర్వసాధారనమైపోయింది. ఆ కాలంలో ఏ వ్యక్తి అయినా టోపీ ధరించినప్పుడు స్వాతంత్ర్య ఉద్యమానికి అనుసంధానంగా సూచించబడేది.
దక్షిణాఫ్రికా జైళ్లలోని ఖైదీలను "నీగ్రోలు" (గాంధీ దక్షిణాఫ్రికాలో ఉన్నప్పుడు  అణగద్రొక్కబడిన భారతీయులు )  గా వర్గీకరించారు. వీరు 1907 నుండి 1914 వరకు జైలులో ఇలాంటి టోపీలు ధరించాల్సి వచ్చింది. గాంధీ యొక్క సన్నిహితుడు హెన్రీ పోలాక్ దక్షిణాఫ్రికా జైలులో గాంధీ గడిపిన సమయాన్ని ఉదహరించాడు. అక్కడ అతన్ని "నీగ్రో" గా వర్గీకరించారు. అందువలన గాంధీ టోపీ పుట్టుకకు ఈ టోపీ ధరించడం కారణం అయినది. కుడి|thumb|1937 లో [[క్రొత్త ఢిల్లీ|న్యూ ఢిల్లీలో భారత జాతీయ కాంగ్రెస్ సభ్యులు కవాతు చేశారు]] అయితే గాంధీ, కాకా కలేల్కర్‌కు రాసిన లేఖలో, కాశ్మీరీ టోపీపై తన తెల్లటి టోపీ ధరించడానికి ఎలా ఆధారపడ్డాడో వివరంగా చెప్పాడు.
స్వాతంత్ర్యం తరువాత
భారతదేశానికి స్వాతంత్ర్యం సిద్దించిన తరువాత మొదటి తరం రాజకీయ నాయకులలో ఎక్కువ భాగం స్వాతంత్ర్య సంగ్రామంలో పాల్గొన్న సభ్యులు ఉన్నారు. వారు ఎక్కువగా గాంధీ టోపీ ధరించేవారు. 1948 లో గాంధీ హత్య తరువాత గాంధీ టోపీకి భావోద్వేగ ప్రాముఖ్యత ఏర్పడింది. దీనిని భారతదేశపు మొదటి ప్రధానమంత్రి  జవహర్‌లాల్ నెహ్రూ  క్రమం తప్పకుండా ధరించేవాడు. లాల్ బహదూర్ శాస్త్రి, మొరార్జీ దేశాయ్ వంటి ప్రధానమంత్రులు ఈ సంప్రదాయాన్ని కొనసాగించారు. భారత పార్లమెంటులో చాలా మంది సభ్యులు (ముఖ్యంగా రాజకీయ నాయకులు, కాంగ్రెస్ పార్టీ కార్యకర్తలు) ఖాదీ దుస్తులు, గాంధీ టోపీని ధరించారు. ఆగస్టు 15 న భారతదేశ స్వాతంత్ర్య దినోత్సవాన్ని జరుపుకొనేటప్పుడు, జనవరి 26న గణతంత్ర దినోత్సవం జరుపుకొనేటప్పుడు పెద్ద సంఖ్యలో హాజరైన ప్రజలు ఈ టోపీ ధరించేవారు.
జవహర్‌లాల్ నెహ్రూ ఎప్పుడూ గాంధీ టోపీ ధరించినట్లు అందరికీ గుర్తుండిపోయాడు. నెహ్రూ వేషధారణలో గాంధీ టోపీ ఒక భాగమైపోయింది. 1964 లో నెహ్రూ చిత్రాన్ని చూపించే ఒక నాణెం విడుదల అయింది. ఈ నాణెంపై గల చిత్రం లో నేహ్రూ టోపీ లేకుండా ఉన్న చిత్రం ఉంది. నెహ్రూకు టోపీ లేకపోవడంతో విస్తృతంగా విమర్శలు జరిగాయి. తరువాత 1989 లో అతని పుట్టిన శతాబ్ది సందర్భంగా మరో నాణెం విడుదలైంది. ఈ నాణెంపై గల నెహ్రూ చిత్రంలో అతను టొపీ ధరించినట్లు చిత్రించారు.
తిరిగి ఆవిర్భావం
మహారాష్ట్రకు చెందిన ప్రముఖ గాంధేయ వాది అన్నా హజారే భారతదేశంలో అవినీతి నిరోధక ఉద్యమాన్ని ప్రారంభించిన తరువాత 2011 లో గాంధీ టోపీ మరోసారి భారతదేశంలో ప్రజాదరణ పొందింది. ఈ ఉద్యమానికి కేంద్ర స్థానం న్యూఢిల్లీ. ఆగస్టు 2011లో అన్నాహజారే చేసిన నిరాహార దీక్ష కు మద్దతుగా గాంధీ టోపీలు ధరించిన వేలాది మంది ఢిల్లీలోని రామ్‌లీలా మైదానం వద్ద గుమిగూడారు. ఈ ఉద్యమం దేశంలోని అనేక ప్రాంతాలకు వ్యాపించింది. స్టేడియంలు, కమ్యూనిటీ సెంటర్లు, మైదానాలు ఇదే విధమైన స్వభావం కోసం బుక్ చేయబడ్డాయి. సామూహిక ఉద్యమంలో అన్ని వయసుల, మతాల, సామాజిక దృక్పథాల (ప్రధానంగా మధ్యతరగతి ) ప్రజలను పాల్గొన్నారు. వారిలో చాలామంది నినాదాలు చేస్తూ గాంధీ టోపీలు ధరించారు.
2014 ఎన్నికలలో, ఆమ్ ఆద్మీ పార్టీ కార్మికులు దానిపై గాంధీ టోపీని ధరించారు. దానిపై వారు పాఠ్యాన్ని ముద్రించారు. బిజెపి మద్దతుదారులు ఇలాంటి కుంకుమ రంగు టోపీని ధరించారు. కుడి|thumb|[[ఆమ్ ఆద్మీ పార్టీ కర్ణాటక ప్రారంభోత్సవం సందర్భంగా బెంగళూరులో అరవింద్ కేజ్రీవాల్]]
బాహ్య లింకులు
వర్గం:భారత స్వాతంత్ర్యోద్యమం వర్గం:మహాత్మా గాంధీ వర్గం:వస్త్రాలు వర్గం:దుస్తులు వర్గం:హిందీ భాషా పాఠాన్ని కలిగి ఉన్న వ్యాసాలు
తెలంగాణ ఆసరా పింఛను పథకం
తెలంగాణ ఆసరా పింఛను పథకం, వృద్ధుల, వికలాంగులకు ఇవ్వవలసిన పింఛను కోసం తెలంగాణ ప్రభుత్వం ప్రారంభించిన పథకం ఇది. ఈ పథకం ద్వారా తెలంగాణలోని వృధ్ధులు, వికలాంగులు, వితంతువులు, చేనేత కార్మికులు, గీత కార్మికులు, బీడి కార్మికులు, హెచ్.ఐ.వి. - ఎయిడ్స్ ఉన్నవారు లబ్ధి పొందుతున్నారు. దేశంలోనే బీడి కార్మికులకు ఆసరా పింఛను అందిస్తున్న ఏకైక రాష్ట్రం తెలంగాణ.
పింఛన్లను పెంచుతామని తెలంగాణ రాష్ట్ర సమితి పార్టీ 2014 ఎన్నికల సమయంలో హామీ ఇచ్చింది. ఆమేరకు తెలంగాణ ప్రభుత్వం ఏర్పడిన తరువాత వృద్ధులు, వితంతువుల పింఛన్లను రూ.200 నుంచి రూ. 1000, వికలాంగులకు రూ.500 నుంచి 1500 రూపాయలకు పెంచుతున్నట్టు ముఖ్యమంత్రి కల్వకుంట్ల చంద్రశేఖరరావు గారు ప్రకటించాడు.
రెండవసారి ఎన్నికల తరుణంలో మరోసారి పింఛన్లను పెంచుతామని తెలంగాణ రాష్ట్ర సమితి పార్టీ డిసెంబర్, 2018 ఎన్నికల సమయంలో హామీ ఇచ్చింది. ఆమేరకు తెలంగాణ ప్రభుత్వం ఏర్పడిన తరువాత వృద్ధులు, వితంతువుల పింఛన్లను రూ.1,000 నుంచి రూ. 2,016, వికలాంగులకు రూ.1,500 నుంచి 3,016 రూపాయలకు పెంచుతున్నట్టు ముఖ్యమంత్రి కల్వకుంట్ల చంద్రశేఖరరావు గారు ప్రకటించాడు. ఈ పెరిగిన పింఛన్లు 2019, ఏప్రిల్ 1 నుండి ఇవ్వబడుతున్నాయి.
2020, మార్చి 8 ఆదివారం నాడు రాష్ట్ర బడ్జెట్ ప్రకటించిన తెలంగాణ ప్రభుత్వం వృద్దులకు ఇచ్చేపెన్షన్ అర్హత వయసును 65 ఏళ్ళ నుండి 57 ఏళ్ళకు తగ్గించింది. దీంతతో ఆసరా లబ్దిదారుల సంఖ్య 7 నుంచి 8 లక్షలకు పెరిగింది. ఈ పథకంకోసం 2019-20లో రూ. 9402 కోట్లు కేటాయించగా, 2020-21 బడ్జెట్‌లో రూ. 2356 కోట్లు పెంచి రూ.11758 కోట్లు కేటాయింపులు చేశారు. అర్హత వయసు కుదించడంతో వృద్ధాప్య కేటగిరిలో అదనంగా ఏడు లక్షలమందికి లబ్ది చేకూరనుంది. దాంతోపాటు పెండింగ్‌లో ఉన్న దరఖాస్తులను కూడా పరిష్కరిస్తూ దాదాపు మరో లక్ష మందికి ఆసరా అందనుంది. దీనివల్ల ఈ పథకంలో లబ్ది దారుల సంఖ్య దాదాపు 47 లక్షలకు చేరింది.
భర్త చనిపోతే ఆయన భార్యకు వెంటనే ఆసరా పింఛన్‌ అందించేందుకు ప్రభుత్వం 2023 జనవరి 10న ఉత్తర్వులు జారీ చేసింది. వృద్ధాప్య పింఛను పొందుతున్న వ్యక్తి చనిపోతే, ఆ చనిపోయిన వ్యక్తి భార్య ఆధార్‌ కార్డు, మృతుడి డెత్‌ సర్టిఫికెట్‌ ద్వారా ఆన్‌లైన్‌ ద్వారా దరఖాస్తులను పంపించి మృతుని భార్యకు ఆసరా పింఛను మంజూరు చేసేలా ఆసరా పోర్టల్‌లో ప్రత్యేకంగా ఏర్పాట్లు చేశారు.
2023, జూన్ 9న మంచిర్యాలలో జరిగిన సభలో వికలాంగుల ఫించను రూ. 3,016 రూపాయల నుండి రూ. 4,106 లకు పెంచుతున్నట్టు ముఖ్యమంత్రి కల్వకుంట్ల చంద్రశేఖరరావు గారు ప్రకటించాడు. ఈ పెరిగిన పింఛన్లు 2023, జూన్ నుండి ఇవ్వబడుతున్నాయి.
2016 నాటికి ఇస్తున్న పింఛన్లు సంఖ్య
జిల్లాలా వారిగా ఇస్తున్న ఫింఛన్ల సంఖ్య
సామాజిక-ఆర్ధిక అనర్హతలు:
వృధ్ధులు, వికలాంగులు, వితంతువులు, కుటుంబంలో సంపాదించే వ్యక్తులు లేని వారి కోసం ఆసరా పింఛను పథకాన్ని ప్రారంభించారు. మిగతావారు ఈ ఆసరా పింఛను పథకానికి అనర్హులు. ఈ క్రింద పేర్కొన బడినవారు ఆసరా పింఛను పథకానికి అనర్హులు:
పింఛనుకు అర్హులు:
ఈ క్రింద పేర్కొన బడినవారు ఆసరా పింఛను పథకానికి అర్హులు:
మూలాలు
వర్గం:తెలంగాణ ప్రభుత్వ పథకాలు
ఏకల్ విద్యాలయ ఫౌండేషన్
స్థాపన
జార్ఖండ్‌ లోని గుమ్లా జిల్లాలో ఏకల్ విద్యాలయ ఫౌండేషన్ 1986లో స్థాపించబడింది. రాష్ట్రీయ స్వయంసేవక్ సంఘ్ (RSS) 3వ సర్ సంఘచాలక్ మధుకర్ దత్తాత్రయ దేవరాస్ తమ్ముడు భౌరావ్ దేవరాస్ చేత ఇది ప్రారంభించబడింది. ఆర్‌ఎస్‌ఎస్‌కు చెందిన సీనియర్ కార్యకర్త శ్యామ్ గుప్తా ద్వారా ఈ సంస్థ అభివృద్ధి చేయబడింది.
అభివృద్ధి
ఆగస్ట్ 2020 నాటికి, ఈశాన్య రాష్ట్రాలలో 2,100 పాఠశాలలతో సహా EVF ద్వారా 102753 కంటే ఎక్కువ పాఠశాలలు ఉన్నాయి. పాఠశాలల సంఖ్య 2010లో 27,000, 2011లో 34,000, 2013లో 51,717, 2020 నాటికి 1,02,753కి పెరిగింది. విద్య, పాఠశాల సవాలుగా ఉన్న గ్రామీణ ప్రాంతాల్లోని ప్రతి బిడ్డను చేరుకోవడమే EVF లక్ష్యం .EVF 2030 నాటికి 2,00,00 గ్రామ పాఠశాలలను చేరుకోవాలని లక్ష్యంగా పెట్టుకుంది.
EVF హిందూ జాతీయవాద సంస్థలైన విశ్వ హిందూ పరిషత్‌తో అనుబంధం కలిగి ఉంది, ఇది రాష్ట్రీయ స్వయంసేవక్ సంఘ్ (RSS) నిర్వహించే సంస్థల కుటుంబమైన సంఘ్ పరివార్‌లో భాగం. ఈ ఫౌండేషన్‌కు గతంలో ఎస్సెల్ గ్రూప్ చైర్మన్, జీ టీవీ వ్యవస్థాపకుడు సుభాష్ చంద్ర నాయకత్వం వహించాడు. భారతీయ నటి హేమ మాలిని, ఏకల్ విద్యాలయ ఉద్యమానికి ప్రపంచ బ్రాండ్ అంబాసిడర్‌గా పనిచేసింది.
కార్యకలాపాలు
ఏకల్ విద్యాలయాలు 6-14 సంవత్సరాల వయస్సు గల పిల్లలకు ఐదు సంవత్సరాల ఉచిత, అనధికారిక విద్యను అందిస్తుంది. ఒక సాధారణ పాఠశాలలో 8 లేదా 9 తరగతులు ఉత్తీర్ణులైన, ప్రత్యేకంగా శిక్షణ పొందిన స్థానిక యువకులచే బోధించబడే 30-40 మంది విద్యార్థులు ఉంటారు. స్థానిక నిర్వాహకుడు 10 పాఠశాలల యూనిట్‌ను "సబ్‌క్లస్టర్" అని పిలుస్తారు. స్థానిక ప్రజలు "క్లస్టర్" (30 పాఠశాలల యూనిట్), సబ్‌ఏరియా (90 పాఠశాలల యూనిట్), ప్రాంతం (270 పాఠశాలల యూనిట్) వంటి ఉన్నత సంస్థ స్థాయిలలో కూడా పాల్గొంటారు. తరగతులు చెట్టు కింద లేదా గుడిసెలో జరుగుతాయి. కథలు, జానపద నాటకాలు, జానపద పాటలు, ధార్మిక ప్రసంగాలు వంటి కార్యక్రమాలు కూడా జరువుతారు. విద్యార్థులు, ఉపాధ్యాయులలో సగం మంది స్త్రీలు, విద్యార్థులలో ఐదవ వంతు మంది ఉన్నత విద్యను అభ్యసిస్తున్నారు, వారిలో కొందరు ఫౌండేషన్‌కు సేవ చేయడానికి తిరిగి వస్తారు.
మూలాలు
వర్గం:సంస్థలు వర్గం:సంఘ్ పరివార్
భారతదేశంలోని మెట్రోపాలిటన్ ప్రాంతాల జాబితా
భారతదేశంలో జనాభా ప్రకారం మెట్రోపాలిటన్ ప్రాంతాల జాబితా ఈ వ్యాసంలో ఇవ్వబడింది. భారత రాజ్యాంగం లోని 74వ సవరణ ప్రకారం మెట్రోపాలిటన్ ప్రాంతం అనగా, 10 లక్షలు లేదా అంతకంటే ఎక్కువ జనాభా ఉన్న ప్రాంతంగానీ, ఒకటి లేదా అంతకంటే ఎక్కువ జిల్లాలు కలిస్తుంది కానీ, రెండు లేదా అంతకంటే ఎక్కువ పురపాలక సంఘాలు లేదా పంచాయతీలు లేదా ఇతర పరిసర ప్రాంతాలను కలిగివున్నదిగానీ మెట్రోపాలిటన్ ప్రాంతం. గవర్నర్ చేత ప్రజా నోటిఫికేషన్ ద్వారా మెట్రోపాలిటన్ ప్రాంతంగా పేర్కొనబడుతుంది.
వెలుపలి లంకెలు
వర్గం:మెట్రోపాలిటన్ ప్రాంతాలు వర్గం:మహా జనపదాలు వర్గం:జాబితాలు
బాస్కెట్ బాల్
thumb|2014 FIBA ప్రపంచ కప్‌లో US మెక్సికోతో ఆడుతోంది thumb|2018లో మాస్కోలో యూరోలీగ్ గేమ్ thumb|బహిరంగ బాస్కెట్‌బాల్ నెట్ |thumb|బాస్కెట్‌బాల్ హోప్ ద్వారా పడిపోతుంది బాస్కెట్‌బాల్ అనేది ఐదుగురు ఆటగాళ్లతో కూడిన రెండు జట్లు ఆడబడే ఒక జట్టు క్రీడ. 10 అడుగుల (3.048 మీటర్లు) ఎత్తులో 18 అంగుళాల (45.72 సెం.మీ.) వ్యాసం కలిగిన ఒక హోప్ అనే ఒక బుట్టలో బాస్కెట్‌బాల్ (సుమారు 9.4 అంగుళాలు (24 సెం.మీ.) వ్యాసం) అనే బంతిని వేయడం (గోల్) ద్వారా పాయింట్లను స్కోర్ చేయడం ఆట యొక్క లక్ష్యం. హోప్ అనే ఒక బుట్ట కోర్టు యొక్క రెండు చివరల బ్యాక్‌బోర్డ్‌కు అమర్చబడి ఉంటుంది.
ఆటగాళ్ళు తమ చేతులతో బంతిని డ్రిబ్లింగ్ చేస్తారు, దానిని వారి సహచరులకు పంపుతారు మరియు బుట్ట వైపు విసురుతుంటారు. దీర్ఘచతురస్రాకార కోర్టులో గేమ్ ఆడబడుతుంది మరియు బంతిని ఎక్కడ ముందుకు తీసుకెళ్లవచ్చో సూచించడానికి కోర్టులో గుర్తులు ఉంటాయి.
బాస్కెట్‌బాల్‌ను కెనడియన్-అమెరికన్ ఫిజికల్ ఎడ్యుకేషన్ బోధకుడు జేమ్స్ నైస్మిత్ 1891లో కనుగొన్నారు. నేడు, ఇది ప్రపంచంలోని అత్యంత ప్రజాదరణ పొందిన మరియు విస్తృతంగా వీక్షించే క్రీడల్లో ఒకటిగా చెప్పవచ్చు.
బంతిని పైనుండి బుట్టలో వేయడం (షూటింగ్) ద్వారా పాయింట్లను స్కోర్ చేస్తారు. క్రీడ ముగింపులో అధిక పాయింట్లతో ఉన్న జట్టు గెలుస్తుంది కాని రెండు జట్లు సమాన పాయింట్లను కలిగి ఉంటే అదనపు సమయం (అధిక సమయం) ఇవ్వబడుతుంది. బంతిని నేలపై కొడుతూ (మెల్ల మెల్లగా తరలించడం ) కోర్టులో లేదా సభ్యుల మధ్య తరలించవచ్చు. వృత్తిపరమైన ఆటలో సాధారణంగా 12 నిమిషాల చొప్పున నాలుగు క్వార్టర్లు ఆట ముగిసే సమయానికి అత్యధిక పాయింట్లు సాధించిన జట్టు గెలుస్తుంది.
ఈ క్రీడను యునైటెడ్ స్టేట్స్‌లోని మసాచుసెట్స్‌లోని స్ప్రింగ్‌ఫీల్డ్‌లో కెనడియన్-అమెరికన్ జిమ్ టీచర్ జేమ్స్ నైస్మిత్ 1891లో కనుగొన్నారు, బాస్కెట్‌బాల్ ప్రపంచంలో అత్యంత ప్రజాదరణ పొందిన మరియు విస్తృతంగా వీక్షించే క్రీడలలో ఒకటిగా మారింది. నేషనల్ బాస్కెట్‌బాల్ అసోసియేషన్ (NBA) అనేది జనాదరణ, జీతాలు, ప్రతిభ మరియు పోటీ స్థాయి పరంగా ప్రపంచంలోనే అత్యంత ముఖ్యమైన ప్రొఫెషనల్ బాస్కెట్‌బాల్ లీగ్.
ఇండోర్ మరియు అవుట్‌డోర్‌
బాస్కెట్‌బాల్‌ను ఇండోర్ మరియు అవుట్‌డోర్‌లో ఆడవచ్చు, అయితే ఇది సాంప్రదాయకంగా హార్డ్‌వుడ్ కోర్టులో ఆడే ఇండోర్ క్రీడ. నిజానికి, మొదటి బాస్కెట్‌బాల్ గేమ్‌ను 1891లో వ్యాయామశాలలో ఇండోర్ కోర్టులో ఆడారు మరియు ప్రపంచవ్యాప్తంగా ఉన్న అనేక ప్రొఫెషనల్ మరియు ఔత్సాహిక లీగ్‌లు ఇండోర్ కోర్టులలో తమ ఆటలను ఆడతాయి.
అయినప్పటికీ, బాస్కెట్‌బాల్‌ను కాంక్రీట్, తారురోడ్డు వంటి నేల, గడ్డి మైదానం వంటి వివిధ ఉపరితలాలపై కూడా ఆరుబయట ఆడవచ్చు. అవుట్‌డోర్ బాస్కెట్‌బాల్ కోర్ట్‌లు తరచుగా పబ్లిక్ పార్కులు, స్కూల్ ప్లేగ్రౌండ్‌లు లేదా ప్రైవేట్ ప్రాపర్టీలలో కనిపిస్తాయి మరియు అనధికారిక పికప్ గేమ్‌లు మరియు ఆర్గనైజ్డ్ కాంపిటీషన్‌లు రెండింటికీ ఉపయోగించవచ్చు.
బాస్కెట్‌బాల్ అవుట్‌డోర్‌లో ఆడటం ఒక ఆహ్లాదకరమైన మరియు ఆనందదాయకమైన అనుభవం అయితే, అవుట్‌డోర్ కోర్ట్‌లు ఎల్లప్పుడూ ఇండోర్ కోర్ట్‌ల వలె అదే భద్రతా ప్రమాణాలను కలిగి ఉండకపోవచ్చు.
బాస్కెట్‌బాల్ కోర్ట్ యొక్క పరిమాణం
బాస్కెట్‌బాల్ కోర్ట్ యొక్క పరిమాణం ఆట స్థాయి మరియు పాలక సంస్థపై ఆధారపడి మారవచ్చు. అయినప్పటికీ, NBA మరియు NCAA కోర్ట్ యొక్క ప్రామాణిక పరిమాణం 94 అడుగుల (28.65 మీటర్లు) పొడవు మరియు 50 అడుగుల (15.24 మీటర్లు) వెడల్పు.
మూలాలు
వర్గం:క్రీడలు
నాయనార్లు
నయనార్లు సా.శ. 5, 10వ శతాబ్దాల మధ్య తమిళనాడు రాష్ట్రంలో నివసించినట్లుగా చెప్పబడుతున్న 63 మంది గొప్ప శివ భక్తులు. వీరి గురించి 13 వ శతాబ్దంలో రచించబడిన తమిళ ప్రబంధం పెరియపురాణంలో విపులంగా వ్రాయబడి ఉంది. వీరు భక్తి ద్వారా మోక్ష సిద్ధి పొందినట్లు ఈ పురాణం ద్వారా తెలుస్తోంది. వీరు భగవంతుని తల్లిగా, స్నేహితునిగా, కొడుకుగా, యజమానిగా, ప్రేయసిగా భావించి పూజించారు. విష్ణుభక్తులైన 12 మంది ఆళ్వార్లతో కలిసి వీరిని దక్షిణభారతదేశపు భక్తి దూతలుగా వర్ణిస్తారు.
ఈ నయనార్లలో రాజుల నుంచీ సాధారణ మానవులవరకూ అన్ని స్థాయిల వారూ ఉన్నారు. భగవంతుని చేరడానికి కావలసింది నిష్కల్మషమైన భక్తే గానీ ఇంకేమీ అవసరం లేదని వీరి కథలు నిరూపిస్తాయి.
చరిత్ర
సా.శ.4,5 శతాబ్దములవరకున్ను దేశములో బౌద్ధ, జైన మతములు సుస్థిరపడినవి. వాటిమూలమున వైదికమతమునకు గొప్ప దెబ్బ తగిలినది. జైన బౌద్ధములకు పూర్వము తమిళదేశములో నుండిన మతములెట్టివో తెలియదుకాని, ఉత్తరమునుంచి బ్రాహ్మణులు వలసవచ్చిననాటినుంచిన్ని వాటిని వైదికమతముతో సంబదించినవాటిగా మార్చడానికి ప్రయత్నించి ఉంటారు. ఈ ఉత్తరవైదికమతముకున్ను, దక్షిణాత్యమతములుకున్ను కలిగిన సమ్మేళనము వలన క్రొత్త సంప్రదాయము లీ ప్రాంతములలో ఏర్పడినవి. ఇవియే తమిళశైవ సంప్రదాయము, తమిళవైష్ణవసంప్రదాయము అనేవి. తమిళశైవ సంప్రదాయము నాయనార్ల మూలమునను, తమిళవైష్ణవ సంప్రదాయము ఆళ్వార్ల మూలమును వ్యాప్తిచెందినవి.
బౌద్ధ, జైన మతములు స్థిరపడడానికి తోడ్పడిన ముఖ్యవిధానము "ఆహార-అభయ-భైషజ్య-శాస్త్రదానము". వీటిలో ఆహార-అభయ-భైషజ్యములు జనులకు నిత్యమున్ను కావలసినవే. మిషనరీ లందరూ ఏమతమువారైనా ఈమూడింటిని వినియోగించే తమ మతమును వ్యాప్తిలోనికి తెచ్చుకొనేది. ఆపద్ధతినే అవలంబించకపోతే శైవమతమును వ్యాప్తిలోనికి వచ్చి బౌద్ధజైనమతప్రచారము నిలువదని ఆకాలములో తోచింది. దానికి తోడు కేవలము శాస్త్రముగాక భక్యవేశముకూడా పుట్టిస్తేగాని మొదటి మూడున్ను నిష్ప్రయోజనములు అవుతాయని తోచింది. ఈపద్ధతులన్నింటినీ ఆనాటి శైవమతావేశాపరు లాచరణలోనికి తెచ్చారు. అందులో భక్తివ్యాప్తికి భక్తచరిత్రములు చాలా ఉపయోగపడినవి. ఆశైవభక్తులకే "నాయనార్లు" అనిపేరు.
నాయనార్ల సంఖయ్ 63గా ఏర్పడడానికి కారణములేకపోలేదు. జైనబౌద్ధమత ప్రచారమును అరికట్టడానికి పూనుకొనిన మతప్రచారకులు వాతిలో ఉన్న పోలికలతో నూతన మతనిర్మాణములోనికి దిగుమతిచేసి జనులకు నమ్మకము పుట్టించి ఉంటారు. ఒకప్పుడున్న పేరునట్లే ఉంచి తత్సంబధమైన కథను వేరేగా చెప్పబడింది.
జైన సంప్రదాయములో త్రిషష్టిశలాకా పురుషులున్నారు. ఈత్రిషష్టినటులే శైవులు ఉపయోగించుకునారు. త్రిషష్టి సలాకా పురుషులలో 24 తీర్ధంకరులు, 12 గురు చక్రవర్తులు, 9 గురు బలదేవులు, 9 గురు వాసుదేవులు, 9 గురు ప్రతివాసుదేవులు చేరినారు. మొతాం 63 మంది అయినారు. ఈ సంఖ్యను తప్పిస్తే కార్యములేదు. కాబట్టి తమిళనాయనర్లు మొత్తం 63 మంది. వీరిలో 24 గురు తీర్ధంకరులలో మొదటివాడు ఋషభుడు. ఇతడు శైవములో బసవడైనాడు.మూడోవాడు శంభవుడు. ఇతడు నాయనార్లలో శంభుచిత్తుడైనాడు. నాలుగోవాడు అభినందనుడు. ఇతడే అభిరాముడనే నాయనరయినాడు. ఇతడే నందుడుగకూడా మారి ఉంటాడు. 7వ తీర్ధంకురడైన సుపార్స్వనకును, 23 వవాడైన పార్స్వునకును మారుగా పూసలనాయనా ఏర్పడినాడు. ఇతడు తొమ్మిదో తీర్ధంకురుడైన పుష్పదంతునికి కూడా శాఇవప్రతినిధి కావచ్చును. చంద్రపభుడనే 8వ తీర్ధంకుడే చండేశనాయనారయి ఉంటాడు. 15వ తీర్ధంకరుడు ధర్ముడు. ఇతడు నాయనార్లలో ధర్మభక్తుడైనాడు. 17 వ తీర్ధంకరుడైన కుంధు అనేవాడు కుత్తవనాయనారుగా అయి ఉండవచ్చును.
వీర శైవము తలదూపినదాక బసవడులేడు. బసవేశ్వరునికి పూర్వసంప్రదాయములో అతడు ఋషభునికి నామాంతరమైన ఆదినాధునికి దగ్గర ఉచ్చారణ గల అతిభక్తుడు అనేపేరుతో నిలిచాడు. ఈఅతిభక్తుడే ఆడిభర్త, అతిపత్తార్ అనేనామాంతరములతో కనబడుతున్నాడు. ఇదిగాక నాయనార్లలో కొందరికి జైనమతముతోడి సంబంధము శాఇవసంప్రదాయములో కూడా విస్మృతము కాలేదు. వాగీశనాయనారనే నామాంతరము గల అప్పరుకు ధర్మసేనుడనే పేరుకూడా ఉంది. అప్పరు అనేక జైనగ్రంధములనుకూడా వ్రాసినాడు. జైన మతమునకున్న, శైవమునకున్ను గల ఇట్టి పోలికలనింకా విస్తరించి వ్రాయవచ్చును. ఇట్లే బౌద్ధముతోడి పోలికలుకూడా ఈ శైవములో కనబడుతున్నవి. శాక్యనాధుడనే నాయనారు స్వయముగా శాక్య నాధుడైన బుద్ధభగవానుని ప్రతిబింబమే. అట్టి పోలికను మరుగుపెట్టడానికాపేరును సాంఖ్యతొండుడుగా మార్చుకొన్న సాంఖ్య తొండడే శాక్యనాధుడనే స్మృతి శైవసంప్రదాయము నుంచి తొలగిపోలేదు.
నాయనార్లెందరో మనకు చరిత్రలో కనబడతారు. కాని వీరందరున్ను అరవత్తుమూవురలో చేరలేదు. అరవైమూడు అనేసంప్రదాయము మొదట తమిళనాడులో పుట్టినది. తమిళము పేళ్ళాకు సంస్కృతనామములు కల్పించి సంస్కృత గ్రంథములలో చేర్చారు. ఇదే తరువాత కర్ణాటకకు, తెలుగు దేశానికి వ్యాపించింది. ఈ వ్యాప్తిలో ఆయా తమిళపు పేళ్ళు అనేక వికారములకులోనై వివిధరూపములను పొందినవి. ఈ పేళ్ళు పట్టిక ఒక్కో భాషలో ఒక్కో గ్రంథములో మారుతూ వచ్చినవి.
తమిళము : పెరియపురాణము: పేక్కిలారు విరచితము. 19 వ శతాబ్దములోనిది.
కన్నడము : 1. అరవత్తు మూరవ పురాతన చరిత్ర (వచనము) 2. త్రిషష్టి పురాతన చరిత్ర (చంపూ కావ్యము) 3. అరవత్తు మూరవ పురాతనశరణ చరిత్ర (విరూపాక్షకవి విరచితము, పద్య కావ్యము) 4. బసవపురాణము
తెనుగు: 1.హాలాస్య మాహాత్మ్యము 2.బసవపురాణము 3. పండితారాధ్య చరిత్రము
పెరియ పురాణము నయనార్లు
20 కన్నప్ప తెలుగు వాడు.. రాజంపేట ప్రాంతంలోని ఉటుకూరు ఈయన స్వస్థలం..ఆప్రాంతానికి నాగడు అనే ఒక బోయరాజున్నాడు. అతని ఇల్లాలు పేరు దత్త. వీరిరువురూ సుబ్రహ్మణ్యస్వామి భక్తులు.స్వామి దయవలన వీరికి కలిగినపుత్రుడుకి తిన్నడు అనేపేరు పెట్టుకొన్నారు. నాగడికి తిన్నడు సకలవిద్యలు నేర్పించి రాజుగా చేశాడు. తిన్నడు విలువిద్యలో ఆరితేరాడు. బోయవానిగా తన కులధర్మముననుసరించి వేటాడినా - తిన్ననికి అన్ని జీవులయెడ - కరుణ, ప్రేమలు పుట్టుకనండి అభివృద్ధినొందాయి. జంతువులలో పిల్లలని, ఆడవాటిని, రోగాలతో ఉన్నవాటిని వేటాదేవాడు కాదు. తనలోని జంతు భావాలైన కామ, క్రోధ, మద మాత్సర్యాలను జయించాడు.
ఒకనాడు తిన్నడు వేటకు వెళ్ళాడు ఒక పంది అతని వల నుంచి తప్పించుకుని పారిపోజూచింది. తన అనుయాయులైన నాముడు, కాముడులతో ఆ పందిని తరుముకుంటూ వెళ్ళాడు. దానికి అలసట వచ్చి, చెట్టుముందర ఆగింది. తిన్నడు దాన్ని చంపాడు. అందరూ అలసిపోయారు, దప్పికైంది. దాన్ని మోసుకుని స్వర్ణముఖీనదీ తీరానికి పోయారు. కాళహస్తి కొండ, దేవాలయము కన్పించాయి.
తిన్నడికి ఆ పర్వతమెక్కి - గుడిని చూడాలని విపరీతంగా అనిపించసాగింది. అక్కడ పరమేశ్వరుడు కుడుము దేవారు (పిలకవున్న దేవుడు) అని నాముడు చెప్పాడు. కాముడు పందిని వచనము చేయ మొదలుపెట్టాడు. ఆ కొండఎక్కుతుండగానే తిన్ననిలో అంతకుముందెన్నడు తనకు అనుభవంగాని అలౌకికానంద పరవశుడవసాగాడు. అది పూర్వ జన్మసంస్కార ఫలితము. తన మీదనుంచి ఏదో బరువు తగ్గుతున్నట్లనిపించసాగింది..దేహస్పృహకూడా మందగించసాగింది.. అక్కడ శివలింగమును కనుగొనగానే దాని మీద అనంతమైన ప్రేమ పుట్టుకు వచ్చింది. ఆ లింగమును కావలించుకున్నాడు..ముద్దులు గుమ్మరించాడు..ఆనందబాష్పాలు రాలటంతో, శివునితో ' ఈశ్వరా! ఈ దట్టమైన అడవిలో ఒంటరిగా ఎలా ఉన్నావయ్యా? నీకు ఆహారము ఎలా వస్తుంది? నీకు తోడెవరుంటారిక్కడ? నేను నీతోనే ఉంటాను. అయ్యో! నా తండ్రీ ఆకలిగా ఉందేమోకదా నీకు..ఉండు ఆహారం తీసుకువస్త్తాను' అంటూ లింగాన్ని విడిచి వెళ్ళలేక, వెళ్ళలేకపోయాడు...చివరికి శివుని ఆకలిదీర్ఛుటకు వెంటనే కొండదిగాడు. కాముడు పచనము చేసిన పందిమాంసమును రుచి చూచి మంచిది శివునికి వేర్పరిచాడు. 'నాముడు ఈశ్వరునికి ఆహారము సమర్పించే ముందు ప్రతిదినము నీటితో అభిషేకింపబడుతాడని, పూలతో పూజింపబడతాడని చెప్పాడు. అది విన్న తిన్నడు నదినుండి నోటినిండా నీళను పుక్కిలి బట్టి సేకరించిన పూలను తనతలమీద వుంచుకొని పచనము చేసిన మాంసమును చేతిలో వుంచుకొని, విల్లు అంబులతో తిన్నగా గుడికి వెళ్లాడు. అక్కడ పుక్కిలిబట్టిన నీరును శివునిపై వదిలాడు. అది అభిషేకమైంది. తలమీద వున్న పూలతో శివుని అలంకరంచాడు. అది అర్చన అయింది. తర్వాత తాను తెచ్చినపందిమాంసమును దేవునిముందు పెట్టాడు. అది ఆయనకు నివేదన అయింది. ద్వారము వద్ద ఎవరిని, ఏ జంతువులను రానీకుండా కాపలా కాశాడు... ఆ బోయవాని మూఢభక్తి భోళాశంకరుడైన ఆ కైలాసనాథున్ని కదిలించింది.... మరునాడు ప్రొద్దున మళ్లీ ఆహారము తెచ్చుటకు బయలుదేరి వెళ్లాడు. నాముడికి కాముడికి మతిపోయింది. తిన్నడులో వచ్చిన మార్పును మతిభ్రమణమేమోనని భావించి వెంటనే వెళ్లి తిన్నని తల్లిదండ్రులకు జరిగిందంతా చెప్పారు. వారు తిన్నని ఇంటికి తీసికొని పోజూచారు. తిన్నడు తాను శివుని దగ్గరే ఉంటాను అని వెళ్లలేదు.
తిన్నడు దేవునికాహారము సేకరించటానికి వెళ్ళగా, ఆలయ అర్చకుడు సివగోచారి శివుని దైనందికార్చనకు వచ్చాడు. ఎవరో దేవాలయమును అపవిత్రం చేశారని భావించాడు, నిర్ఘాంతపోయాడు. ఆగమాల్లో ఆ అర్ఛకుడు నిష్ణాతుడు. అందుకని అక్కడ ఉన్న మాంసము మొదలగు వానిని తొలగించి మంత్రయుక్తముగా సంప్రోషణ్ గావించి మళ్లీ స్నానము చేసి మడిగా కుండలో తెచ్చిన స్వర్ణముఖీ జలముతో అభిషేకము చేసి, పూలతోనలంకరించి విభూతినలిమి, తెచ్చిన పళ్లు మధుర పదార్థములతో నివేదన గావించి వెళ్లాడు. పూజారి వెళ్లగానే, తిన్నడు మళ్లీ దేవుని నివేదనకై వేటాడిన మాంసమును తెచ్చాడు. పూజారి అలంకరించిన పూజాద్రవ్యములను తీసివేసి తనదైన పద్ధతిలో పూజచేశాడు. ఈవిధంగా ఐదు రోజులు జరిగాయి. పూజారి ఈక ఉండబట్టలేకపూయాడు. రోదిస్తూ పరమశివుని ప్రార్థంచాడు. "ఈ ఘోరకలిని ఆపుస్వామి..." అని ఎలుగెత్తి ప్రార్థించాడు. శివుడు శివగోచారికి తిన్నని భక్తిప్రపత్తులను చూపదలచాడు. అర్చకునకు కలలో కనిపించి "నీవు లింగము వెనుక దాగి యుండు. బయటకు రాక అక్కడ ఏమిజరుగబోతోందో గమనించు" అని ఆదేశించాడు.
ఆరవ రోజున యథావిధిని తిన్నడు ఆలయానికి వచ్చాడు. వస్తుండగా తిన్ననికి కొన్ని దుశ్శకునాలు గోచరించాయి. ఏదో శివునకు ఆపద జరిగిందని భావించాడు. శివునికి ఆపద జరుగగలదా అని తనని గూర్చి మరచిపోయాడు. గుదికి పరుగెత్తి వెళ్ళాడు. వెళ్లిచూడగానే - శివుని కుడికన్ను నుండి రక్కము బయటకి వస్తోంది. దేవుని అర్చనకు తాను తెచ్చిన వస్తువులు క్రింద పడిపోయాయి. బిగ్గరగా ఏడ్చాడు. ఎవరు ఈ పనిచేశారో తెలియలేదు. తనకు తెలిసిన మూలికావైద్యం చేశాడు. కాని రక్తం ఆగలేదు. వెంటనే అతనికి ఒక ఊయ కలిగింది. 'కన్నుకు కన్ను' సిద్ధాంతముగా స్ఫురించింది. సంతోషించాడు. నృత్యం చేశాడు. నృత్యము చేస్తుండగానే - ఇప్పుడు శివునికి ఎడమ కన్ను నండి నెత్తురు బయటకు రావడం గమనించాడు. భయము లేదు మందు తెలిసిందిగా, కాని ఒక సమస్య మదిలో మెదిలింది. తన ఎడమ కన్ను గూడ తీసిన శివుని కన్ను కనుగొనుట ఎలా? అందుకని గుర్తెరుగుటకు తన పాదాన్ని శివుని ఎడమ కంటిపై బెట్టి - తన ఎడమ కన్నును పెకళించబోయాడు.
పరమ శివుడు వెంటనే ప్రత్యక్షమయి తిన్నని చేతిని పట్టుకొని ఆపాడు. " నిలువుము కన్నాప్పా! కన్నప్పా! నీ భక్తికి మెచ్చాను. ఇంతటి నిరతిశయ భక్తిని మునుపెన్నడు చూచి ఎరుగను. పంచాగ్నుల మధ్య నిలిచి తపమొనర్చిన మునుల ఆంతర్యము కన్న నీ చిత్తము అతి పవిత్రమైనది. నా హృదయమునకు సంపూర్ణానందము కలిగించినది నీవొక్కడివే కన్నప్పా! " అని ప్రశంసించాడు. పరమేశ్వరుడు కన్నప్పా అని మూడుమారులు పిలిచాడు. అంటే కన్నప్ప శివుని అనుగ్రహమును మూడింతలుగా పొందాడన్నమాట.
'''తన కన్నును ఈశ్వరునికర్పించినందులకు తిన్నడు కన్నప్ప అయ్యాడు. కన్నప్పనాయనారు అయ్యాడు.''' నేత్రేశనాయనారు అనునది సంస్కృతనామము. శివుడు తన రెండు చేతులతో కన్నప్పను తన దగ్గరకు తీసొకొని ప్రక్కకు చేర్ఛుకున్నాడు. కన్నప్పకు చూపువచ్చింది. సాక్షాత్తూ శివుని వలె జీవించాడు. శివగోచారికి తిన్నని అపురూపమైన శివభక్తి గోచరమైంది. మహాభక్తుడైన తిన్నడు తన కళ్లనే పెకలించి శివునికిచ్చుటలో తిన్నని సంపూర్ణశరణాగతి ఆత్మనివేదన గోచరిస్తుంది. అంతకన్నా అనితరమైన భక్తితత్పరత కనిపించదు. వెంటనే అది భగవంతుని సాక్షాత్కరింప చేసింది. ఇలా వేదం, నాదం, యోగం, శాస్త్రాలు, పురాణాలు ఏవీ ఎరుగని ఒక మామూలువ్యక్తి తన భక్తితో ఆ మహాదేవుని ప్రసన్నంచేసుకున్నాడు. ఈ భక్తిసామ్రాజ్యరారాజు..ఒక్క శైవులకే కాదు.. తెలుగువారందరికీ ప్రాతఃస్మరణీయుడు.
21 కరైక్కల్ అమ్మయ్యారు (కారక్కాల్ అమ్మ)
22 కజ్ హార్ సింగ నయనారు
23 కఝరిత్రరివార్ (చేరమాన్ పెరుమాళ్ నయనారు)
24 కోచెన్ గాట్ చోళ నయనారు
25 కూత్రువ నయనారు
26 కోట్పులి నయనారు
27 కులాచిరాయి నయనారు
28 మనకంచార నయనారుగుగ్గులు కలశ నయనారు
29 మంగయార్ కరశియార్
30 మెయ్ పొరుల్ నయనారు
31 మూర్ఖ నయనారు
32 మూర్తి నయనారు
33 మునైయడువారు
34 మురుగ నయనారు
37 నేశ నయనారు
38 నిన్రాఋషి నెడుమర నయనారు
39 పెరుమిజహలాయి నయనారు
40 పూసలార్ నయనారు
41 పూగల్ చోళ నయనారు
42 పూగజ్ తునాయి నయనారు
43 సక్కియ నయనారు
44 సదయ నాయనారు
45 సత్తి నయనారు
46 శేరుతునాయి నయనారు
47 శిరప్పులి నయనారు
48 శిరుతొండ నయనారు
49 సోమశిర నయనారు
50 సుందర్రామ్మూర్తి — (సుందరారు) ఈయన భగవంతుని తన స్నేహితునిగా భావించాడు. కొన్ని సందర్భాల్లో ఆయనపై కోపగించుకుంటాడు కూడా. 8 వ శతాబ్దంలో తమిళనాడులోని తిరునవలూర్ లో ఒక ఆధ్యాత్మిక గురువుల ఇంట్లో జన్మించాడు. ఈయన ఎక్కడికి వెళ్ళినా శివుని కీర్తించే తెవరాన్ని అద్భుతంగా గానం చేసేవాడు.
51 తిరుజ్ఞాన సంబంధారు
52 తిరుకురిప్పు తొండనయనారు
53 తిరుమూల నయనారు
54 తిరునాలై పోవార్ నయనారు (నందనారు)
55 తిరునవుక్కరసారు నయనారు
56 తిరునీలకంఠ నయనారు
57 తిరునీలకంఠ యాజ్ పనార్ నయనారు
58 తిరునీలనక్కార్ నయనారు
59 రుద్రపశుపతి నయనారు
60 వాయిలారు నయనారు
61 విరాల్ మిండ నయనారు
62 ఇయర్ కాన్ కలికామ నయనారు
63 కరి నయనారు
64 ఇసై జ్ఞాననియారు
నంజుండేశ్వరాలయము నాయనార్లు
మైసూరు ఇలాకా నంజంగూడు గ్రామములోని నంజుండేశ్వరాలయములో Nanjangud ఈ 63 నాయనార్ల విగ్రహములు నిలుపబడి యున్నవి. ఇవి శిలావిగ్రహములుగాను, వాటికి ఉత్సవ విగ్రహములైన లోహవిగ్రహములుగాను రెండు విధములగ ఉన్నాయి. శిలావిగ్రహములపైన మైనముపట్టి వాటి అమదము మరుగుపడినది. ఈవిగ్రహములు ఏకాలమునాటివో నిర్ణయించబడలేదు. కాని వాటి తీరును బట్టి 15వ శతాబ్దము నాటివని అని కొందరు అంటారు.ఈ విగ్రహముల అడుగు భాగమున ఆయా నాయనార్ల పేర్లు కూడా వ్రాయబడియున్నది.కాని ఈ విగ్రహములు అక్కడ 66 ఉన్నవి వాటిలో ఒకదానికి పేరు చెక్కబడలేదు.ఈ అరవైఆరింటిలో ఏమూటిని నాయనార్ల విగ్రహములు కావో నిర్ణయించడము కష్టము.
హాలాస్యమాహాత్మ్యములో 63 రు నాయనార్ల చరిత్ర ఉన్నది కాని, ఈ నాయనార్లు మధూనేలిన రాజులనిన్ని, వారి చరిత్రములు శివుని 63 లీలలని చెప్పబడినవి. కాని, నాయనార్లందరు రాజులుగా తక్కిన గ్రంథములలో చెప్పబడిలేదు. అందుకే ఇది ప్రామాణికముగా తీసుకొనలేము.ఇక పాల్కూరికి సోమనాధుడు పండితారాధ్యచరిత్రములో అతడు 64రు సంఖ్యను చెప్పి 53 పేర్లను మాత్రమే ఇచ్చాడు.
పాల్కూరి సోమనాధుని పట్టిక
ఇతనికి తమిళములో అతిపత్తరనిన్ని, సంస్కృతములో అతిభక్త అని పేళ్ళు.పండితారాధ్యచరిత్రములో ఇతనిపేరుమాత్రమున్నది గని ఇతని వృత్తాంతము పెద్దగాలేదు. ఇతడు బెస్తవాడని, తనకు ప్రతిదినమున్ను దొరికిన మొదటి చేపను శివుని కర్పించేవ్రతము కలవాడని, తనకొకనాడు బంగారుచేపదొరకగా సంకోచింపక శివునకు సమర్పించి నాడని, దానికి మెచ్చి శివుడతనికి కైలాసవాసమిచ్చినాడని తమిళ గ్రంథములు తెలుపు చున్నవి.
2.అమరనీతి
ఇతని ఇంటికొకనాడు వృద్ధశైవభక్తుడొకడు వచ్చి తనరెండు గోచీగుడ్డలను దాచనిచ్చాడు.అందులో ఒకటి పోయింది. దానికిబదులుగా మరొకటి ఇస్తానంటే అది తనదానికంటె బరువు తక్కువదని హఠము పట్టినాడు.అందుచేత రెండోగోచీ అంతబరువు సరిగా ఉండడానికి దానిని త్రాసులో నొకప్రక్కనుంచి రెండో ప్రక్క క్రొత్తగోచీ నుంచి తూచారు.తుదకు అమరనీతిని, అతని పెండ్లాము కూడా తక్కెడలో క్రూచుంటే గని అది సరితూగినదికాదు.ఇట్లు వారిద్దరుని ఆముసలవానికి బానిసలై పనిచేయవలసివచ్చింది. ఈకథ పెరియపురాణములోనిది. సోమనాధుడు అమరనీతిపేరును అరువత్తుమూవురులో చేర్చాడు గాని కథను చెప్పలేదు.
3.అరివాళు
ఇతనికి తమిళములో అరివాళ్ తొండనాయనారని, సంస్కృతములో సంకులాదాయుడని పేరు. పండితారాధ్యచరిత్రములో ఇతని కథ సంపూర్ణముగా లేదుగాని ఇతడు శూద్రుడని, శివుని ఊరేగింపుకోసమితని భార్య అన్నమును తలపై పెట్టు కొనిపోతూ ఉండగా దారిలో పెద్దవర్షము వచ్చి; ఆమె బురదలో కాలుజారి పడడముచేత అన్నము అంతా బురదలో కలిసిపోయింది. ఈవిషయము అరివాళుకి తెలిసి తనతలనే కోసుకొని శివునకు సమర్పింప ఉద్యుక్తుడైనాడు. శివుడు ప్రత్యక్షమై అతనిభక్తికి మెచ్చి కైలాసవాసమును అనుగ్రహించిడట అని పెరియపురాణపు కథ. తెనుగు బసవపురణములో కథ ఇట్లున్నది: అరివాళుడు త్రికాలములలూను శివునికి రాజనపుబియ్యపుటన్నమును ఆరగింప బెట్టుతూ ఉండేవాడు. ఇంటిలో బియ్యమైపోయినవి. అప్పట్నుంచి కొడవలి పట్టుకొని కూలికిపోయి రాజనములను సంపాదించి తనవ్రతమును కొనసాగిస్తూ ఉండేవాడు.కొన్నాళ్ళకు ఆకూలికూడ దొరకలేదట. అందుచేత 5 దినములు పస్తులున్నాడట. మరుచటి దినమెట్లో రెండు కుంచముల రాజనములు కూలి దొరికినదట. వాటిని సంభ్రముతో ఇంటికి తెస్తూ ఉండగ కాలుజారి అవి క్రింద బురదలో పడినవి. అప్పుడతడు కొడవలితో గొంతుక కోసుకోవడానికి ఉద్యుక్తుడు కాగా, శివుడు ప్రత్యక్షమై అతనిని వారించి కైలాసవాసమిచ్చినాడట.
4. అళియదంగుళినాయనారు
ఇతనికే మహాధనుడనికూడా పేరున్నది. తెనుగు బసవపురాణ, పండితారాధ్యచరిత్రములోను ఈపేరున్నట్లు ఉంది. ఇతడొక శూద్రుడు. ఒకానొక వృద్ధశైవభక్తుడు అర్ధరాత్రివేళ వర్షములో వడవడ వణుకుతు ఆకలితో ఇంటికి రాగా, అతని ఆదరించి ఆఉదయమే పొలములో రాను చల్లిన వడ్లనేరితెచ్చి, దంచి, అన్నమువండిపెట్టి ఆకలితీర్చినాడట. ఆశైవభక్తుడు అన్నముతిని అతడుండిన పాకను కాల్చి తెల్లవారేసరికి అదృశ్యుడైనాడట. పాకను కాల్చిన విషయము పెరియపురాణములో లేదు. ఈ నాయనారి విగ్రహము నంజుడేశ్వరాలయములో లేదు. ఈ అళియదంగుళినాయనారు, ఇదంగళి నాయనారు ఒక్కరేనా? ఇదంగళినాయనారు పేరు పెరియపురాణములో ఉంది. సంస్కృతములో ఇదనికి ఇదంకృషి అనిపేరు. ఇతడొక చోళరాజు. ఇతడు తనధాన్యపుకోట్లలోని ధాన్యము నొకదొంగ ఎత్తుకొనిపోగ వానిని రాజు ఎదుటికి తెచ్చారు. రాజతనిని దండించక తనధాన్యపు కొట్లను, భండారమును శైవవభక్తులు యధేచ్చగ వినియోగించుకోవలసినదని చెప్పి దొంగతనమే అనావశ్యక మయ్యేటట్టు చేసాడు.
5. ఇరువదాండారి
ఇతనికి సాహసప్రియుడని పేరు. ఇతనికి ఇరువత్తుడని పేరున్నది. ఇరువోతు అనేభక్తుడు కూడా ఇతడేనేమో! తమిళములో ఇతనికి ఇరిపత్తునాయనార్, ఇరిభక్త అని, సంస్కృతములో వీరభక్త అనిపేళ్ళు. పండితారాధ్యచరిత్రములో ఇతనిపేరుమాత్రమున్నది. తెలుగు బసవపురాణములో ఇతని కథ: ఇతడు శివద్రోహరగండ బిరుదాంకితుడు. శివద్రోహపాతకులను కారణములేకుండానే చంపుతాననే వ్రతము గలవాడు. ఒకనాడొక భక్తుడు శివపూజార్ధమై పూవులను తీసుకొనిపోతూ ఉండగా ఆఊరి రాజైన కరయూరిచోడనిఏనుగ అతనికెదురై, తొండముతో పైకెత్తి, క్రిందకిపడవైచి దంతములతో పొడిచింది. అతని ఆర్పును ఇరువదాండారి వినివచ్చి ఏనుగును, దానిమావటిని చంపినాడు. రాజీవార్త వినివచ్చి భృత్యాపరాధమునకు స్వామియే దండనక్ర్హుడని తానే ఆత్మవధ కుద్యుక్తుడు కాగా శివుడు ప్రత్యక్షమై రాజునకును, ఇరువదాండారికిని కైలాసప్రాప్తి కలుగజేసినాడు. తమిళ పెరియపురాణములోని కథలో రాజుపేరు పాగళ్చోడుడని ఉంది. పొగళ్చోళునికి మనుచోళుడు, అనపాయచోళుడు అనేవి నామాంతరము లయినట్లు తమిళగ్రంధములవలన తెలుస్తున్నది.
6 ఎళ్పఘ (అభూతచరుడు)
7 ఏణాధినాధుడు
దీనులకు గృహదానము భూమిదానము అభిమతదానము ఇచ్చే భక్తులలో ఇతడొకడని పండితారాధ్యచరిత్రములో వ్రాయబడింది. బసవపురాణములో ఇతని కథ ఈరీతిగ ఉన్నది: ఇత డేలాపురమౌనకు రాజు.దేశములను జయిస్తూ కప్పములను తీసుకుంటూ ఉంటే ఆదేశములవారు ఒక దళవాయిని పంపినారు. ఏణాధినాధుడు అతడిని ఎదుర్కొన్నాడు. కాని అతని భూతి రద్రాక్షధారణమును చూచి ఖడ్గమును విడిచి అతనికాళమీదపడినాడు. వాడూరుకోకుండా ఖడ్గముతో నరుకుతూ ఉంటే 'శివ, శివ' అంటూ ఉండగా అతని కఠములో పూల దండపడినవి. శివుడతనికి ప్రత్యక్షమై అక్షరత్వము నిచ్చాడు.
8. ఓణుమూర్తి
దీనికి ఎణుమూర్తి అని బసవపురాణపాఠము.ఒణుమూర్తియే అణుమూర్తి అయిఉంటాడు.ఇతడే స్కందనాధుడు.ఇతనికథ తమిళపెరియపురాణములో లేదు. బసవపురాణములో ఇతని కథ ఈరీతిగ ఉన్నది: ఇతడు తన ప్రాణలింగమునకు ప్రతిదినము మేలిచందనము అర్పించే వ్రతము కలిగి దానిని ఆచరింస్తూ ఉండగా దగ్గరనున్న ధనము అంతా అయిపోయింది. తన వ్రతమును నిలుపుకొనడానికి అతడు తన మోచేతిని సానమీద నూరి అర్పిస్తే అదే శ్రీచందనమైనది. ఈభక్తికి మెచ్చి శివుడతనిని తనవిమానములో కైలాసమునకు తీసుకొని పోయినాడట. ఇతని విగ్రహము నంజుడేశ్వరాలయములో లేదు.
ఇతడు శివునకు నిత్యము వేయి దీపముల వ్రతము కలవాడై ధనము అంతా వెచ్చించి మరేమిన్ని లేకపోగా తనజుట్టుకు నిప్పంటంచుకొని తానే అఖండ దీపముగ వెలిగినాడని బసవపురాణములో ఈతని కథ చెప్పబడియున్నది. ఇతడే పెరియపురాణములో ఉదహరింపబడిన కణ్ణంపాల నాయనారు.దీపదకళియారు కథకూడా ఇటువంటిదే.
10. కన్నప్ప
ఇతడు తెలుగువాడు. ఇతడు శ్రీకాళహస్తివాసుడు. పైన ఇతని కథ వ్రాయబడియున్నది.
11. కరయూరి చోడుడు
ఇతనికే ప్రతాపశురుడనిపేరు.ఇతడె మనుచోళి, అనపాయచోళి, పొగళ్ చోళ అనే పఏర్లు ఉన్నాయి. ఇతడు 12వ శతాబ్దము నాటివాడు.ఇతడు శివశాసనధరులను తన ప్రాణలింగములుగా భావిస్తూ ఉండేవాడు.ఒకనాడీరాజు శత్రువులను చంపి వారి తలలను తేగా ఆతలలలో ఒకటి హరభక్తుని తలవలె జడలతో కనిపించింది.అదిచూచి రాజు తనతలను కోసి ఆతలపై ఉంచగా శివుడతనిని కైలాసమునకు తీసుకుపోయినాడు.ఇదే కొంచెము మార్పులతో పెరియపురాణములో ఉంది.
12 కలగణనాధుడు
ఇతనిపేరు మాత్రము పండితారాధ్యచరిత్రములో పఠింపబడింది.బసవపురాణములో లేదు. పెరియపురాణము ప్రకార మితడు శైవభక్తులకు నిరతాన్నదానము చేసేవాడని, తిరుజ్ఞానసంబంధరుకు సమకాలికుడు.
13. కలికామదేవుడు
ఇతడొక చోళరాజు సేనానాయకుడు. మానకంజనదీశుని అల్లుడు.పరమ శివభక్తుడు.
14. కళియంబ
పెరియపురాణములో ఇతనిపేరు కలికంబ, కలికంప అని ఉంది.ఇతడొకచోళరాజు. ఇతడు కులమును విచారించకుండ, శివభక్తుడైవడైనా సరే కాళ్ళు కడిగి పూజించేవాడు.ఒకనాడితని సేవకుడే శివభక్తులతో కూడి రాగా రాజతని కాళ్ళు కడుగడానికుద్యుక్తుడై భార్యను నీళ్ళుపోయమన్నాడు. ఆమే నిరాకరింపగా అతడామె రెండుచేతులను నరికించి తానే కాళ్ళు కడిగి అందరితో బాటు వానికిన్ని విందుచేసాడు. ఈకథ బసవపురాణము, పండితారాధ్యచరిత్రములోను ఉంది.
15 కారినాయనార్
ఇతనికి కారినాధుడని సంస్కృతపు పేరు. ఇతదు భిక్షాటనము చేసితెచ్చిన ధనముతో చాలా శివాలయములను కట్టించాడు. కారి అనే పేరు బాగుండదనేమో గాని నంజుడేశ్వరాలయములోని విగ్రహమును చెక్కిన శిల్పి అవికారి అనే చక్కని పేరు కల్పించాడు.
16 కాళవ్వ
ఈమెకు కరికాళవ్వ అనికూడా పేరున్నది. తమిళములో కరికాళమ్మొయార్ అని, సంస్కృతములో పూతవతి అని పేరు. శివుడు ఈమ ఇంట మామిడపండుల మరుగున నమలినాడట. పెరియపురాణము ప్రకారము ఈమె వైశ్యస్త్రీ. భర్తతనకిచ్చిన రెండుమామిడిపండ్లను గంపలకొద్దీ పండ్లనుగామార్చి శివుని కారగింపబెట్టినది. శివభక్తిమూలముగా గొప్పశక్తులను సంపాదించింది.
17 కీర్తినాధుడు
18. కుత్తువనాయనార్
ఇతనికి కృతాంతకుడని సంస్కృతపుపేరు. నంజుడేశ్వరాలయము విగ్రహముమీద శిల్పి పురాంతక అని చెక్కినాడు. ఇతడొక చోళరాజు. ఇతడు దిగ్విజయముచేసి రాజ్యమును విస్తరింపజేసి రాజ్యములోని బ్రహ్మణులందరినీ ఆహ్వానించి పూర్వచోళరాజుల శైవకిరీటమును తన శిరస్సున నుంచవలసినదని ప్రార్థించగా వారట్లు చేయక దేశమును విడిచి పోయినారు. శివుడే అతనికలలోకివచ్చి ఆకిరీటమును శిరస్సున నుంచినాడట.ఈవిషయము బ్రాహ్మణులకు తెలియగా వారు కేరళనుంచి తిరిగివచ్చి కిరీటమును తామే ఉంచినారట.
19. కులపక్షుడు
ఇతనికి కులబరై నాయనారని తమిళపుపేరు. ఇతడు మధురరాజైఅన కుబ్జపాండ్యునికి మంత్రియై అతనిని శైవునిగా మార్చడానికి తిరుజ్ఞాన సంబంధరుకు తోడ్పడినాడు.
20. కులుచ్చిరియారు
బసవపురాణములో ఇతనిపేరు కులచ్చిరియారు అని ఉంది. పిళ్ళనాయనారు జైనుల నోడించి మధురరాజుకు శివదీక్షనిచ్చి జైనుల నినుపశూలములతో పొడిపించినప్పుడాశూలములను బాగుగా కాల్చి అందిచ్చిన మహాశివభక్తురాలు అని బసవపురాణకథ.ఈతనిపేరు పెరియపురాణములో లేదు. కాని ఈమెయే మంగయక్కరసి. ఈమె సుందరపాండ్యుని భార్య. తన భర్తను శాఇవునిగా చేయుటలో తిరుజ్ఞానసంబంధురకు తోడ్పడినది.
21. కోల్పులి
ఇతని పేరుకు బసవపురాణ పీఠికలో కోళ్వులి అని ఉంది. పెరిఅయపురాణములో ఇతని పేరు కొట్పురినాయనార్, సంస్కృతములో వీరశార్దూలుడు. ఇతడొక చోళరాజుక్రింద మండలేశ్వరుడు. ఇతడు శివభక్తులకోసము గాదెలతో ధాన్యమును నిలువచేసి యుద్ధమునకు పోయియుండగా, అతనిభార్య కరువుపట్టుట వలన ఆధాన్యమును తన బంధువులకు ఉపయోగించింది. అతడు తిరిగి ఇంటికి వచ్చి వృత్తాంతమును తెలుసుకొని భార్య రెండు చేతులను తెగగొట్టించాడు.
22.గుగ్గుళుకళియారు
23. గోనాధుడు
ఇతడే పేరియపురాణములో తెలుపబడిన చొక్క నాయనారు. ఇతడొక అలకాపరి. తన పిల్లనగ్రోవిమీద శివగీతములను పాడుతూ పశువులను మేపేవాడుట.
24. చండేశుడు
ఇతడు బ్రాహ్మణుడు. ఆవులకాపరు ఆవులను హింసించడమును సహించక తానే ఆవులకాపరిగా మారి వాటిని తీసుకొపోయి వాటిపాలను లింగముపై పిండి అభిషేకము చేశ్తూ ఉండేవాడు.ఆవుల కాపురి అతని తలితండ్రులతో మొరపెట్టుకొనగ తండ్రి పోయి చండుని మమదలించాడుట. చండునికి కోపము వచ్చి తండ్రి అని గమనింపక అతని తలనుతెగవేసినాడు. శివుడు మెచ్చుకొన్నాడు.
26. చిరుత్తాణ
తమిళములో నరసింగనాయనార్ అనిపేరు. సమస్కృతములో రణమిత్రుడని పేరు. నరసింహముని శివభక్తుడయిన రాజనిన్ని, సుందరనంబిని కొడుకుగా పుంచుకున్నాడని తమిళపురాణము చెప్పుచున్నది. పెరియపురాణములో శివభక్తుడుగా తెలుపబడిన కళర్చింగనాయనారు కూడా ఈ నరసింగనాయనారే. ఇతడే కాంచీ పురాధీశుడయిన పల్లవరాజు నరసింహవర్మ. ఇతనికి సింహాంక, పాదసింహ, పంచపాదసింహ అని పేర్లు. ఇతని భార్య శివ నిర్మాల్యమైన పూలదండను చేతితోతీసి మూర్కొనగా ఆదోషమునకు భార్య చేతులను నరకి వేసినాడు.
27 చిరుపులి
తమిళములో శిరుపులి అని, సంస్కృతములో నిరూధశార్దూలుడని ఇతనికి పేర్లు. ఇతడు తన ఇంటికి వచ్చిన శివభక్తులందరికిన్ని నిరతాన్నదానము చేసే వ్రతము గలవాడు.
28. చీరాలదేవుడు
మరియొక పేరు ధర్మకేతనుడు. శైవధర్మస్థాపనకై కేతనిమెత్తుచేత ఇతనికి ఆపేరు వచ్చింది. ఇతడు చిరుతొండని కొడుకు. తండ్రి వలెనే గొప్ప శివభక్తుడును, సేనానాయకుడు, శైవమత విస్తారకుడు.తంజావూరు జిల్లా సన్నిలంతాలూకా తిరుచ్చంగాట్టంగుడి గ్రామములో సీరాలదేవుని మంటపమున్నది. చిరుతొండ డీగ్రామమువాడట. జ్ఞానసంబంధురునకు సమకాలికుడట.చిరుతొండడి విగ్రహము తంజావూరిలో ప్రతిష్ఠింపబడింది.
29 చెన్నయ్య
ఇతడే సత్యార్ధుడై ఉంటాడు. ఈతనిపేరు పండితారాధ్యచరిత్రములో మాత్రము అరువత్తుమూవుర పట్టికలోని కెక్కినది. చెన్నయ్య ఇంటిలో శివుడు పులియంబకళమును జుర్రినాడట.
మూలాలు
* భారతి 1946 Vol 23 Issue 5
వర్గం:హిందూ మతము
గాయత్రి సురేష్
'''గాయత్రి ఆర్. సురేష్''' (జననం 24 ఆగస్ట్ 1992) భారతదేశానికి చెందిన నటి, మోడల్. ఆమె 2015లో మలయాళ సినిమా జమ్నా ప్యారీ ద్వారా సినీ రంగంలోకి ప్రవేశించి మళయాళంతో పాటు తెలుగు సినిమాల్లో నటించింది. ఆమె సినీరంగంలోకి రాకముందు సౌత్ ఇండియన్ బ్యాంక్‌లో పని చేసింది. గాయత్రి 2014లో ఫెమినా మిస్ కేరళ అందాల పోటీని గెలుచుకుంది.
బయటి లింకులు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:1996 జననాలు వర్గం:భారతీయ సినిమా నటీమణులు వర్గం:జీవిస్తున్న ప్రజలు
లుంగీ
వాడుక
స్థానిక సంప్రదాయాలని బట్టి స్త్రీపురుషులు లుంగీలు వాడతారు. లుంగీని చుట్టటం, కట్టటంలో వేర్వేరు రకాలునాయి. దైనందిన కార్యాలని చేసుకొనేందుకు వీలుగా ఉండేటట్ల నుండి భారీ వివాహ వేడుకలలో ధరించే వరకు విధవిధాలైన లుంగీలు వాడతారు. పొడవు తగ్గించేందుకు లుంగీని నడుము వద్ద లోపలికి మడిచి కూడా కట్టుకొనవచ్చును.
ఆంధ్రప్రదేశ్
ఇంట్లో ఉన్నప్పుడు/సాంప్రదాయికత అవసరం లేనప్పుడు పంచె స్థానంలో లుంగీ ల వాడకం ఎక్కువ. ఇవి రకరకాల రంగులలో గడుల డిజైనులలో లభిస్తాయి. నేసిన (గడుల) వే కాకుండా (ఇతర) ప్రింటు డిజైనులలో కూడా ఇవి లభ్యమౌతాయి. ఇరువైపుల ఉన్న వెడల్పులను కుట్టి వలయాకారంలో ఉన్న లుంగీలను బర్మీజ్ లుంగీ అంటారు. ఇలా కుట్టుకో (కపో) వటం వారి వారి ఇష్టాయిష్టాలను బట్టి ఉంటుంది. కొన్ని ప్రాంతాలలో ముస్లిం మతస్తులు కుర్తా లుంగీలను సాంప్రదాయికంగానే వాడతారు.
కర్ణాటక
కర్ణాటక లోని గ్రామ ప్రదేశాలవారు లుంగీని తరచుగా ధరిస్తారు. వివాహ వేడుకలలో వరుడు, వధూవరుల తండ్రులు పంచె ధరించటం తప్పనిసరి. సంపన్న వర్గాలు ఇటువంటి వేడుకలకు పట్టు పంచెలు కట్టటం ఆనవాయితీ.
కేరళ
కేరళ రాష్ట్రంలో సాధారణంగా రంగులతో వివిధ డిజైనులలో ఉండే లుంగీలను స్త్రీ పురుషులిరువురూ ధరిస్తారు. శ్రమజీవులు రోజువారీ దుస్తులుగా ధరిస్తారు. ముండు అనబడు కేరళ ధోవతి సాధారణంగా తెల్లగా ఉండి, కసవు అనే బంగారు రంగు అంచు కలిగి ఉంటుంది. హిందువులు గడియార దిశలో కడతారు. కాషాయ వర్ణ ముండు లను కావి ముండే అని అంటారు. క్రింద వరకు కాకుండా మోకాళ్ళ వరకే అడ్డపంచె వలె కడతారు. ముస్లింలు, క్రైస్తవులు వ్యతిరేక గడియార దిశలో కడతారు. ఆంధ్ర, తమిళ నాడు లలో వలె ఇలా కట్టడం ఇక్కడ ఏ మాత్రం అసాంప్రదాయికమో, అమర్యాదపూర్వకమో కాదు.
పంజాబ్
(పాకిస్థాన్, భారతదేశపు) పంజాబ్ ప్రాంతాలలో లుంగీలను స్త్రీ పురుషులిరువురూ ధరిస్తారు. ప్రముఖ భాంగ్రా నృత్యాల సాంప్రదాయిక దుస్తులలో లుంగీ ఒక భాగము. గ్రామాలలో కూడా ఇవి బాగా జనాదరణ కలిగి ఉన్నాయి. ఇతర ప్రదేశాలలో రూపొందించే ప్రక్రియ, రంగులు, కట్టే విధానంలో ఇవి చాలా భిన్నంగా ఉంటాయి.
ఇతర రాష్ట్రాలు
ఒడిషాలో సంబల్ పూరి లుంగీలు మామూలు లుంగీల కంటే వ్యత్యాసంగా ఉంటాయి.
హర్యానాలో లుంగీలు రాత్రి దుస్తులుగా పరిగణింపబడతాయి.
ఇండొనేషియా
ఇండొనేషియాలో లుంగీ సారుంగ్ అని పిలువబడుతుంది. మతసంబంధిత ఘట్టాలకి సారుంగ్ ని సాంప్రదాయికంగా ధరిస్తారు. సుమత్రా, జావా, బాలిలలో దీని వినియోగం ఎక్కువ.
మయన్మార్
బర్మీజ్ లో లుంగీని లొంగ్యీ (longyi) గా సంబోధిస్తారు. పురుషుల లుంగీని పాసో (paso) గా, స్త్రీల లుంగీలను హ్తమెయిన్ (htamain) గా వ్యవహరిస్తారు.
సొమాలియా
సొమాలియాలో లుంగీని మకావిస్ (macawis) గా సంబోధిస్తారు. దీనిని పురుషులు అసాంప్రదాయికంగా ధరిస్తారు. ఎక్కువగా ఇక్కడి లుంగీలు తెలుపు రంగులో ఉన్ననూ, ఆగ్నేయ ఆసియా, భారత ఉపఖండంతో సుగంధ ద్రవ్యాల వ్యాపారం ప్రభావం వలన ఈ ప్రదేశాలలో ధరించే శైలులలో ఉన్న రంగులని ఇక్కడ కూడా పరిచయం చేయబడ్డాయి.
యెమెన్
ఫుతాహ్ (Futah) అని వ్యవహరింపబడే లుంగీలను యెమెన్లో అన్ని వయస్కుల పురుషులు ధరిస్తారు.
ఒమన్
ఒమన్ లో లుంగీలను ఇజార్ (Izaar) అంటారు. పొడుగ్గా పాదాల వరకు ఉండే థోబ్ ( Thobe) అనే కుర్తా ల క్రింద తెల్లని ఇజార్ లని ధరిస్తారు. జాలర్లు తమ పనులు చేసుకోవటానికి వీలుగా థోబ్ లేకుండానే రంగులున్న ఇజార్ లు ధరిస్తారు. శాస్త్రీయ నృత్యం చేసేటప్పుడు మోకాళ్ళ వరకు ఉండే ఇంకో ఇజార్ ను కూడా ధరిస్తారు.
సౌదీ అరేబియా
సౌదీలో కూడా లుంగీలను ఇజార్ అనే వ్యవహరిస్తారు. అసిర్ వంటి నైఋతి తెగలు ఉత్తర యెమెన్ లో ఉపయోగించే లుంగీల వంటివే ఉపయోగిస్తారు. సాధారణంగా కుట్టకుండా, నలుపు రంగులో ఇవి కుచ్చులు గలితి ఉంటాయి. ఇతర ప్రదేశాలలో బంగ్లాదేశ్, భారతదేశం లేదా ఇండొనేషియా నుండి దిగుమతి అయిన లుంగీలని నిద్రించే సమయంలో సౌకర్యం కోసం కట్టుకొంటారు. తీర ప్రాంతాలలో ఇది సాధారణం. జాలర్లు కూడా వీటిని కడతారు.
బ్రూనై, మలేషియా, సింగపూర్
ఈ దేశాలలో లుంగీలను సరోంగ్ అనే వ్యవహరిస్తారు. లుంగీ అన్న పదం వాడరు.
ఇవి కూడా చూడండి
వర్గం:దుస్తులు
లాలాయిపేట (రుద్రవరం మండలం)
లాలాయిపేట, కర్నూలు జిల్లా, రుద్రవరం మండలానికి చెందిన రెవెన్యూయేతర గ్రామం.
మా ఎన్నికలు 2021
జీవిత రాజశేఖర్‌ ముందుగా అధ్యక్షురాలిగా పోటీ చేస్తున్నట్టు ప్రకటించి ఆ తర్వాత ప్రకాష్ రాజ్ ప్యానెల్‌లో చేరి జనరల్ సెక్రటరీగా, అధ్యక్షురాలిగా పోటీ చేస్తానన్న హేమ ప్రకాష్ రాజ్ ప్యానెల్‌లో చేరి వైస్‌ ప్రెసిడెంట్‌గా పోటీకి దిగారు.సీవీఎల్‌ నరసింహారావు ‘మా’ అధ్యక్ష పదవికి 2021 అక్టోబర్ 1న నామినేషన్‌ దాఖలు చేసి,  తన మ్యానిఫెస్టోను ప్రకటించిన అనంతరం కొద్ది సేపటికే నామినేషన్‌ను ఉపసంహరించుకున్నాడు. మా 2021-23 కార్యవర్గానికి సంబంధించి మొత్తం 26 మంది కార్యవర్గ సభ్యులను ఎన్నుకోవాల్సి ఉంటే 56 మంది అభ్యర్థులు పోటీలో ఉన్నారు. మా ఎన్నికలు అక్టోబర్ 10న ఫిల్మ్‌నగర్‌లోని జూబ్లీ పబ్లిక్ పాఠశాలలో జరిగాయి. మూవీ ఆర్టిస్ట్స్‌ అసోసియేషన్‌ ఎన్నికల అధికారిగా కృష్ణమోహన్‌ ఉన్నాడు.
మా అధ్యక్ష అభ్యర్థులు
హైదరాబాద్ ఫిలిం నగర్ లోని ఫిలింఛాంబర్ లో సెప్టెంబర్ 27న ప్రకాష్ రాజ్ తన ప్యానల్ సభ్యులతో, మంచు విష్ణు సెప్టెంబర్ 28న తన ప్యానల్ సభ్యులతో కలిసి నామినేషన్ దాఖలు చేశారు.
‘మా’ ఎన్నికల బరిలో నిలిచిన తుది అభ్యర్థుల జాబితా
మూవీ ఆర్టిస్ట్స్ అసోసియేష‌న్ (మా) అధ్యక్ష పదవికి ప్రకాశ్‌ రాజ్‌ ,విష్ణు మంచు పోటీ పడుతున్నారు. అధ్యక్ష పదవికి స్వతంత్ర అభ్యర్థిగా నామినేషన్ దాఖలు చేసిన సీవీఎల్ నరసింహారావు, కె.శ్రావణ్ కుమార్ చివరి నిమిషంలో నామినేషన్లను ఉపసంహరించుకున్నారు. మా ఎగ్జిక్యూటివ్ వైస్ ప్రెసిడెంట్ పదవికి బాబుమోహన్, శ్రీకాంత్ ఉపాధ్యక్ష పదవికి మంచు విష్ణు ప్యానెల్ నుంచి పృథ్వీరాజ్, మాదాల రవి, ప్రకాశ్‌రాజ్ ప్యానెల్ నుంచి బెనర్జీ, హేమ పోటీలో ఉన్నారు. జనరల్ సెక్రటరీ పోస్టుకు జీవిత రాజశేఖర్‌ (ప్రకాశ్‌రాజ్‌ ప్యానెల్‌), రఘుబాబు (విష్ణు ప్యానెల్‌)లు బరిలో నిలిచారు.
(మా) కోశాధికారి పదవికి శివబాలాజీ, నాగినీడు పోటీలో ఉండగా రెండు జాయింట్ సెక్రటరీ పదవులకు ఉత్తేజ్, అనితా చౌదరి, బచ్చల శ్రీనివాస్, గౌతమ్ రాజ్, కళ్యాణి లు పోటీలో ఉన్నారు. అసోసియేషన్‌లోని 18 ఈసీ పోస్టులకు 39 మంది అభ్యర్థులు పోటీలో ఉన్నారు.
మంచు విష్ణు ప్యానల్ సభ్యుల జాబితా
1. సంపూర్ణేష్ బాబు 2. అర్చన 3. స్వప్నమాధురి 4. విష్ణు బోపన్న 5. వడ్లపట్ల 6. అశోక్ కుమార్ 7. గీతాసింగ్ 8. హరినాథ్ బాబు 9. జయవాణి 10. మేర్లపాక శైలజ 11. పూజిత 12. రాజేశ్వరిరెడ్డి 13. రేఖ 14. శశాంక్ 15. శివనారాయణ 16. శ్రీలక్ష్మి 17. శ్రీనివాసులు
ఎన్నికల ఫలితాలు
అక్టోబర్ 10న జరిగిన ‘మా’ ఎన్నికల్లో 926 మంది సభ్యులున్న ‘మా’ లో 883 ఓటర్లకు గాను మొత్తం 665 ఓట్లు పోలవగా ఇందులో 52 పోస్టల్‌ బ్యాలెట్‌ ఓట్లు పోలయ్యాయి. ఈ ఎన్నికల్లో అధ్యక్షులుగా పోటీ చేసిన విష్ణు మంచు 381 ఓట్లు సాధించగా, ప్రకాశ్‌రాజ్‌ కు 274 ఓట్లు వచ్చాయని దీనితో 107 ఓట్ల తేడాతో విష్ణు గెలుపొందడని ఎన్నికల అధికారి వి.కృష్ణ మోహన్‌ అధికారికంగా ప్రకటించాడు. మా జనరల్‌ సెక్రటరీగా పోటీ చేసిన రఘుబాబు (విష్ణు ప్యానల్‌ - 340 ఓట్లు) జీవితా రాజశేఖర్‌ (ప్రకాశ్‌రాజ్‌ ప్యానల్‌ - 313 ఓట్లు) పై 27 ఓట్లతో గెలిచాడు. ‘మా’ అధ్యక్షుడిగా అక్టోబర్ 13న మంచు విష్ణు బాధ్యతలు చేపట్టాడు.